ฮั่งเส็งปิดเช้าทะยาน 275.16 จุด รับตัวเลขจ้างงานสหรัฐสดใส
ฮั่งเส็งปิดเช้าทะยาน 275.16 จุด รับตัวเลขจ้างงานสหรัฐสดใส
8 ส.ค. 2559

ดัชนีฮั่งเส็งตลาดหุ้นฮ่องกงปิดเช้าปรับตัวเพิ่มขึ้น โดยดัชนีฮั่งเส็งทะยาน 275.16 จุด หรือ 1.24% ปิดภาคเช้าที่ 22,421.25 จุดตามทิศทางของตลาดหุ้นนิวยอร์กที่ปิดพุ่งขึ้นเมื่อวันศุกร์ที่ผ่านมา ขานรับข้อมูลจ้างงานสหรัฐที่แข็งแกร่ง
ทั้งนี้ กระทรวงแรงงานสหรัฐเปิดเผยเมื่อวันศุกร์ว่า ตัวเลขการจ้างงานนอกภาคเกษตรพุ่งขึ้น 255,000 ตำแหน่งในเดือนก.ค. สูงกว่าที่นักวิเคราะห์คาดการณ์ก่อนหน้านี้ว่า การจ้างงานจะเพิ่มขึ้นเพียง 180,000 ตำแหน่งในเดือนก.ค. ขณะที่อัตราการว่างงานทรงตัวที่ระดับ 4.9%   